polyglot-tagger/wikipedia-language-snippets-filtered huggingface dataset:
ཨོཾ་རྗེ་བཙུན་མ་འཕགས་མ་སྒྲོལ་མ་ལ་ཕྱག་འཚལ་ལོ། ། ཞེས་པའི་དོན་ནི། ཨོཾ་ནི་ཨ་ཨུ་མ་གསུམ་སྟེ། སྐྱབས་ཡུལ་རྗེ་བཙུན་སྒྲོལ་མའི་སྐུ་གསུང་ཐུགས་གསུམ་མཚོན། གཞན་ཡང་འཇམ་དཔལ་རྩ་རྒྱུད་ལས། ཨོཾ་ནི་ཅི་ཞིག་ཡིན་པར་བརྗོད། མཆོག་དང་ནོར་སྟེར་དཔལ་དང་གཡང་། དམ་བཅའ་བ་དང་བཀྲ་ཤིས་དོན། ཡིན་པར་གསུངས།
སྤྱིར་བཏང་རྗེ་བཙུན་མ་ཞེས་གཙོ་མོའམ། བདག་མོ་ལ་གོ །འོན་ཀྱང་འདིར་སྔགས་ཀྱི་སྡོམ་པ་དང་། བྱང་སེམས་ཀྱི་སྡོམ་པ། སོ་ཐར་གྱི་སྡོམ་པ་སྟེ་སྡོམ་པ་གསུམ་དང་ལྡན་པས་ན། རྗེ་བཙུན་མ། ཡང་ན། འགྲོ་བ་ཀུན་ལ་བྱམས་བརྩེས་སྐྱོང་ཞིང་། ཐར་ལམ་དུ་འཁྲིད་པར་མཛད་མཁན་གྱི་དེད་དཔོན་ཡིན་པས་ན་རྗེ་དང་། སྐུ་གསུང་ཐུགས་ཀྱི་ཀུན་སྤྱོད་ཞི་ཞིང་དུལ་བའམ། མི་དགེ་བའི་ཉེས་སྤྱོད་ཐམས་ཅད་ཀྱིས་མ་གོས་པའམ་སྤངས་པས་ན་བཙུན་མ་ཟེར།
འཕགས་མ་ནི། འཁོར་འདས་ལ་མི་གནས་པས་ན་འཕགས་མ། ཡང་ན། ཉན་ཐོས་ཀྱི་ཐེག་པ་དང་། སངས་རྒྱས་ཀྱི་ཐེག་པ། བྱང་སེམས་ཀྱི་ཐེག་པ་གསུམ་གྱི་མཐོང་ལམ་དང་། སྒོམ་ལམ། མི་སློབ་པའི་ལམ་ཐོབ་པའི་སེམས་མའམ་འཕགས་མ།
སྒྲོལ་མ་ནི། འགྲོ་ཀུན་ཕོངས་རྒུད་འཇིགས་པ་ལས་སྒྲོལ་བའམ། སེམས་ཅན་ཐམས་ཅད་འཇིགས་པ་དང་སྡུག་བསྔལ་ལས་སྒྲོལ་བའམ། སྐྱོབ་པའི་མ་ལྟ་བུ་ལ་ཟེར་བ་ཡིན། ཡང་ན། གནས་སྐབས་དང་མཐར་ཐུག་གི་འཁོར་བའི་སྡུག་བསྔལ་རྒྱུ་དང་བཅས་པ་ལས་སྒྲོལ་བའི་ རྒྱལ་ཀུན་འཕྲིན་ལས་ཀྱི་རང་གཟུགས་ཉིད་ཡིན་པས་ན་སྒྲོལ་མ། ཡང་ན། སེམས་ཅན་འཁོར་བ་ལས་འདོན་པས་ན་སྒྲོལ་མ། དེའི་ཞབས་ལ་རབ་ཏུ་གུས་པ་ཆེན་པོས་སྒོ་གསུམ་སྟེ་ལུས་ངག་ཡིད་གསུམ་ས་ལ་ཕབ་སྟེ་ཕྱག་འཚལ་ཏེ་འདུད་དོ།།
དང་པོ་ལ་ཕྱག་འཚལ་བ་ཚིགས་སུ་བཅད་པ་ཉི་ཤུ་རྩ་གཅིག་ཡོད་པ་ལས། ཕྱག་འཚལ་དང་པོ་འབྱུང་བ་ནི། སྒྲོལ་མ་འབྱུང་ཁུངས་དང་འཕྲིན་ལས་མྱུར་བའི་སྒོ་ནས་སྤྱིར་བསྟོད་པ། ཕྱག་འཚལ་ཚིགས་སུ་བཅད་པ་དང་པོ་ནི།
ཞེས་པ་སྟེ། གང་ལ་ཕྱག་འཚལ་ལོ་ཞེ་ན། སྙིང་རྗེ་ཆེན་པོས་སེམས་ཅན་ཐམས་ཅད་ཀྱི་ཆེད་དུ་ཕྱོགས་དང་རིས་སུ་ཆད་པ་མེད་པ། ཕན་བདེ་འབའ་ཞིག་སྒྲུབ་པར་མཛད་པ་ལ་སྐད་ཅིག་ཙམ་ཡང་གཡེང་བ་མེད་པ་རྒྱལ་ཀུན་གཞན་ལས་འཕྲིན་ལས་མྱུར་བས་ན་མྱུར་མ། ཡང་ན། ལྷ་གཞན་དང་མི་འདྲ་བར་བསྙེན་པ་མ་སོང་ཡང་། ལས་གང་ལའང་འཕྲིན་ལས་མྱུར་བས་ན་མྱུར་མ།
གདུལ་བྱ་མ་རུང་བ་རྣམས་ཐབས་མཁས་ལ་ཐུགས་རྗེ་ཆེན་པོས་གང་ལ་གང་འདུལ་གྱིས་འཇོམས་ཤིང་། སྡུག་བསྔལ་དང་འཇིགས་པ་ཐམས་ཅད་ལས་སྐྱོབ་བའི་ནུས་མཐུ་ཐོགས་པ་མེད་པ་ཡོད་པས་ན་དཔའ་མོ།
རྣམ་པ་ཐམས་ཅད་མཁྱེན་པའི་ཡེ་ཤེས་ཀྱི་སྤྱན་ནི་སྐ༷ད་ཅིག་གི་གློག་ལྟ༷ར་འཁྱུག་པ་དང་འདྲ་བར་ཕྱོགས་བཅུ་དུས་གསུམ་ཁྱོན་ལ་ཤེས་བྱ་མཐའ་དག་ལ་གཟིགས་པ།
ས་འོག་ཀླུ་དང་ས་སྟེང་མི། ས་བླ་ལྷའི་འཇིག་རྟེན་ཏེ་འཇིག་རྟེན་གསུམ་གྱི་སྐྱབས་དང་མགོན། བྱམས་པ་དང་སྙིང་རྗེ་དང་། དགའ་བ་དང་། བཏང་སྙོམས་ཏེ་ཚད་མེད་བཞིའི་དབང་ཕྱུག་འཕགས་པ་སྤྱན་རས་གཟིགས་ཀྱི་ཡིད་འོང་མཛེས་པའི་ཆུ་སྐྱེས་ཏེ་པདྨ་གེ་སར་བྱེ་བ་ལས་སྤྲུལ་ཞིང་བྱུང་བའོ། །
རྒྱལ་བ་སྲས་དང་བཅས་པས་གུས་པས་བསྟེན་པའི་སྒོ་ནས་བསྟོད་པ། ཕྱག་འཚལ་ཚིགས་སུ་བཅད་པ་བཞི་པ་ནི།
འཇིག་རྟེན་པའི་ལྷ་ཆེན་པོ་རྣམས་ཀྱིས་བཀུར་བའི་སྒོ་ནས་བསྟོད་པ། ཕྱག་འཚལ་ཚིགས་སུ་བཅད་པ་དྲུག་པ་ནི།
བདུད་དང་སྒྲིབ་གཉིས་སྒོམ་པའི་སྒོ་ནས་བསྟོད་པ། ཕྱག་འཚལ་ཚིགས་སུ་བཅད་པ་བརྒྱད་པ་ནི།
ཕྱོགས་སྐྱོང་བཅུས་འཕྲིན་ལས་བསྒྲུབ་པའི་སྒོ་ནས་བསྟོད་པ། ཕྱག་འཚལ་ཚིགས་སུ་བཅད་པ་བཅུ་གཅིག་པ་ནི།
ཧཱུཾ་ཡིག་ལས་འོད་ཟེར་འཕྲོ་བའི་སྒོ་ནས་བསྟོད་པ། ཕྱག་འཚལ་ཚིགས་སུ་བཅད་པ་བཅུ་བཞི་པ་ནི།
གདོན་དང་རོ་ལངས་འཇོམས་པའི་འཕྲིན་ལས་ཀྱི་སྒོ་ནས་བསྟོད་པ། ཕྱག་འཚལ་ཚིགས་སུ་བཅད་པ་བཅུ་དྲུག་པ་ནི།
ཁྲོ་མོས་ས་གསུམ་གཡོ་བའི་འཕྲིན་ལས་ཀྱི་སྒོ་ནས་བསྟོད་པ། ཕྱག་འཚལ་ཚིགས་སུ་བཅད་པ་བཅུ་བདུན་པ་ནི།
བརྟན་གཡོའི་དུས་རྣམས་སེལ་བའི་འཕྲིན་ལས་ཀྱི་སྒོ་ནས་བསྟོད་པ། ཕྱག་འཚལ་ཚིགས་སུ་བཅད་པ་བཅོ་བརྒྱད་པ་ནི།
རྨི་ལམ་དང་མཚན་མ་ངན་པ་སེལ་བའི་འཕྲིན་ལས་ཀྱི་སྒོ་ནས་བསྟོད་པ། ཕྱག་འཚལ་ཚིགས་སུ་བཅད་པ་བཅུ་དགུ་པ་ནི།
རིམས་ནད་སེལ་བའི་འཕྲིན་ལས་ཀྱི་སྒོ་ནས་བསྟོད་པ། ཕྱག་འཚལ་ཚིགས་སུ་བཅད་པ་ཉི་ཤུ་པ་ནི།
གདོན་དདང་རོ་ལངས་འཇོམས་པའི་འཕྲིན་ལས་ཀྱི་སྒོ་ནས་བསྟོད་པ། ཕྱག་འཚལ་ཚིགས་སུ་བཅད་པ་ཉི་ཤུ་རྩ་གཅིག་པ་ནི།
ཞེས་པ་སྟེ། གཞུང་གི་དོན་བསྡུས་ནས་བསྟན་པ་ནི། རྗེ་བཙུན་འཕགས་མ་སྒྲོལ་མའི་རྩ་བའི་རིག་སྔགས་ཀྱི་དོན་དང། ཡོན་ཏན་གྱི་སྒོ་ནས་བསྟོད་པ་འདི་དང། སྒྲོལ་མ་ཉེར་ཅིག་ལ་བསྟོད་པ་འདི་ལ་ཚིགས་བཅད་ཉི་ཤུ་རྩ་གཅིག་ཡོད་པ་དང། ཕྱག་འཚལ་ལོ་ཞེས་པ་ཡང་ཉི་ཤུ་རྩ་གཅིག་ཡོད་པས། རྗེ་བཙུན་འཕགས་མ་སྒྲོལ་མའི་རྣམ་འཕྲུལ་ཉི་ཤུ་རྩ་གཅིག་གཞུང་འདིར་ཚང་བར་བསྟན་པ་དང་བཅས། ཡང་དག་པ་རྫོགས་པའི་སངས་རྒྱས་རྣམ་པར་སྣང་མཛད་ཀྱིས་གསུངས་པ་འཕགས་མ་སྒྲོལ་མ་ལ་བསྟོད་པ་ཕྱག་འཚལ་བ་ཉི་ཤུ་རྩ་གཅིག་རྫོགས་སོ།། །།
བྱང་ཕྱོགས་སུ་སྐར་མ་ཨ་བརྟན་དང་ཉེ་བའི་སྐར་ཚོམས་ཞིག་གི་མིང་ཡིན་ དེ་དག་གི་མིང་རེ་རེ་བཞིན་འདྲེན་ན་ དབང་པོ། གསལ་བ། སྡེ་ཅན། བདེ་ལྡན། གསེར་ཅན། ཕྱོགས་ཅན། ཤ་ཀུ་ན་བཅས་ཡིན་ནོ
སྐྱི་པགས་ནི་ལུས་ཕུང་ཕྱི་ངོས་ཀྱི་ཤ་གནད་བཏུམས་པའི་གྲུབ་ཆ་དེར་ཟེར་ཞིང་། དེ་ནི་མིའི་ལུས་ཕུང་གི་ཆེས་ཆེ་བའི་དབང་བོ་ཡིན།
ཀློང་ཆེན་སྙིང་ཐིག་གི་ལེ་ལག །གཅོད་ཡུལ་མཁའ་འགྲོའི་གད་རྒྱངས་མདོ་སྔགས་ཟུང་འཇུག་ཏུ་བཀྲལ་བའི་ཁྲིད་ཡིག་མཁྱེན་བརྩེའི་དགོངས་རྒྱན་ཞེས་བྱ་བ་དམ་མེད་ལོག་ལྟ་ཅན་ལ་གསངཿསྦསཿརྒྱཿ
འདི་ཉིད་ཀྱི་ལུང་རྒྱུན་ནི། བཻ་ལོ་ཚེ་དབང་ཀུན་ཁྱབ་ཀྱི་རྣམ་འཕྲུལ་སྒོམ་མེད་རོ་གཅིག་གི་རྟོགས་པ་མངོན་དུ་བརྙེས་པའི་ལྔ་རིགས་སྨྲ་བའི་དབང་པོ་ལྷོ་ཨ་བྲོ་སྒྲ་རམས་པ་གྲུབ་དབང་བསྟན་འཛིན་ཉི་མའམ། འགྱུར་མེད་རྣམ་རྒྱལ་ཉིད་ནས་རྒྱལ་ཚབ་པདྨ་རྣམ་རྒྱལ་ལ།དེས་མཁྱེན་སྤྲུལ་ཆོས་ཀྱི་བློ་གྲོས།དེའི་དངོས་སློབ་ལྷ་བྲི་པ་ཀརྨ་བཛྲ། དེས་བདག་ལ་བཀའ་ན་དུ་ཐོབ་པའོ། །
ཨ་ཅག་གསལ་སྒྲོན་དང་སྐུ་ངོ་མདའ་དཔོན་གྱི་ལྐོག་འབྲེལ་དང་། གཡོག་པོ་དཔལ་ལྡན་ཁ་ཉེས་ཁ་ཡོག་ཐེབས་ཏེ་ཕ་རྒན་ཕུན་ཚོགས་ཀྱིས་གཅར་རྡུང་གནང་བ། དཔལ་ལྡན་གྱིས་ཕ་རྒན་ཕུན་ཚོགས་ལ་བཅངས་པའི་བརྩེ་བ། ཁྱིམ་མཚེས་གྲོང་བའི་བུ་མོ་བདེ་སྐྱིད་དང་དཔལ་ལྡན་གྱི་བརྩེ་སེམས། སྐུ་ངོ་མདའ་དཔོན་དང་ཨ་ཅག་གསལ་སྒྲོན་གྱི་གཡོ་ཇུས་ཀྱིས་ཚོང་དཔོན་དགྲ་ལྷ་མགོ་སྐོར་བ་སོགས་སོ།།
ཕ་བུ་གཉིས་ལྷ་ས་ནས་སྤྲང་འཁྱམ་བྱས་ཏེ་སློང་མོ་བྱེད་ཀྱིན་པའི་ཉིན་ཞིག་ལ། སྔར་འདྲིས་གྲོགས་པོ་ཚོང་བ་དགྲ་ལྷ་དང་འཕྲད་པས་ཕ་བུ་གཉིས་ཀྱི་འཚོ་བའི་དཀའ་ཁག་ལ་རོགས་དན་མཛད་པ་དང་། དགྲ་ལྷའི་ཆུང་མ་ཨ་ཅག་གསལ་སྒྲོན་གྱི་གཡོ་ཐབས་དང་གཤིས་ཀ ཁོང་ཚང་གི་སྲས་མོ་ཡེ་ཤེས་མཁའ་འགྲོའི་སྙིང་རྗེ་དང་བརྩེ་སེམས། དཔལ་ལྡན་ཁོ་ཚང་གི་གཡོག་པོར་བླངས་པ་སོགས་སོ།།
ཕ་རྒན་ཕུན་ཚོགས་སྐུ་གྲོངས་ཁར་བུ་དཔལ་ལྡན་ལ་རང་གི་ཕ་ཡུལ་དངོས་གང་ཡིན་པ་དང་། ཁྱིམ་ཚང་གི་ཆག་འཇིག གཙུག་གཡུའི་བྱུང་རིམ་སོགས་བཤད་དེ་རྗེས་ཕྱོགས་གཟབ་དགོས་པ་དང་རྙེད་དགོས་པ་ཐམས་ཅད་བཤད་དེ་སྐུ་གྲོངས་པ་དང་། བུས་ཕ་ཡི་རོ་ཐོག་ནས་རང་ཉིད་ཀྱི་ཁྱིམ་རྒྱུད་འདི་མི་ཤི་ཁྱིམ་སྟོང་དུ་གཏོང་མཁན་ལ་འཁོན་ལན་བསློགས་པར་དམ་བཅས་པ་བཅས་སོ།།
དཔལ་ལྡན་གྱིས་གྲོང་བའི་བུ་མོ་བདེ་སྐྱིད་ཀྱི་ངག་ནས་ཚོང་དཔོན་དགྲ་ལྷའི་གཡོག་མོ་ཞིག་གི་ཡིད་སྐྱོ་ལ་ཡ་ང་བ་གཏམ་རྒྱུད་སྔར་གོ་མ་མྱོང་བ་ཞིག་ཐོས་པ་དང་། དེས་དཔལ་ལྡན་ལ་གཏིང་ཟབ་པའི་བག་ཆགས་བཞག་པ། ད་དུང་དཔལ་ལྡན་དང་བུ་མོ་ཡེ་ཤེས་མཁའ་འགྲོའི་བརྩེ་འདང་། གྲོང་བའི་བུ་མོ་བདེ་སྐྱིད་ཀྱི་སེམས་ཚོར་སོགས་སོ།།
ས་དབང་ཆེན་མོའི་གསོལ་སྟོན་ཐོག་ཨ་ཅག་གསལ་སྒྲོན་གྱིས་ལྷ་སྲས་དང་ཡེ་ཤེས་མཁའ་འགྲོ་འཇིག་རྟེན་མཐུན་འཇུག་གི་ལམ་དུ་འཇུག་པར་རྩོམ་པ་སྐུ་ངོ་མདའ་དཔོན་གྱིས་མཐོང་བས་རང་གི་ལོ་ངོ་ཉི་ཤུའི་སྔོན་གྱི་བྱས་ཉེས་དང་། ངན་སྤྱོད་དག་དྲན་ཏེ་གཉིད་མ་ཡོང་བ་དང་། རྨི་ལམ་འཁྲུགས་པ་སོགས་སོ།།
དབུས་མཇལ་བ་ཕུན་ཚོགས་ཕ་བུ་གཉིས་ཟླ་དྲུག་ལྷག་གི་ལམ་ཐག་རིང་བོ་རྐང་བས་འཇལ་ཏེ་དབུས་ལྷ་ལྡན་དུ་ཇོ་མཇལ་ལ་ཡོང་བ་ནས་འགོ་བཟུང་སྟེ་ལམ་གྱི་དཀའ་སྡུག་དང་། ཕུན་ཚོགས་ཀྱི་ཆུང་མ་འདས་པོའི་ཁ་ཆེམས། ཕུན་ཚོགས་རང་གི་ཕུགས་འདུན། ལྷ་ལྡན་དུ་འབྱོར་ནས་སྨོན་ལམ་བཏབ་པ་སོགས་སོ།།
འདིས་ཅི་ཡང་མ་བསླབ་ཅིང་གང་ཡང་མི་ཤེས་པའི་ཕ་མ་དག་གིས་གཞན་ལ་མཐོང་ཆུང་དང། ཁྱད་གསོད་བརྙས་དམོད་སོགས་བྱས་ཏེ་བུ་བུ་མོར་སློབ་གསོ་གཏོང་བའི་སྣང་བརྙན་འཇིགས་ཡེར་བ་དང་། ཕ་མ་དེ་དག་གིས་གཞོན་ནུ་ཕོ་མོའི་གཉེན་སྒྲིག་གི་རང་དབང་བཙན་འཕྲོག་བྱེད་པ་སོགས་མཚོན་པར་སྙམ།
དཔལ་ལྡན་གྱིས་དགའ་ལྡན་ཕོ་བྲང་གི་སྲིད་སྐྱོང་ས་དབང་ཆེན་མོའི་གསོལ་ཚིགས་ཐོག་རང་གི་ཁྱིམ་རྒྱུད་ཀྱི་དགྲ་བོ་འཚོལ་ཞིབ་དང་། གྲོང་བའི་བུ་མོ་བདེ་སྐྱིད་འཚོ་ཚིས་དཀའ་བས་མིག་ཆུ་གཏོང་བ་བཅས་སོ།།
འདིས་ལུགས་མཐུན་མིན་པའི་གཉེན་བཙན་སྒྲིག་གི་བྱ་སྤྱོད་དང་། སྐུ་དྲག་ཚོའི་འཚོ་བའི་དགྱེས་སྤྲོས། དམངས་ཕལ་བའི་ཁྱིམ་ཚང་གི་དཀའ་ཁག་སོགས་མདོར་ན་འདྲ་མཉམ་མིན་པའི་འཚོ་བ་མཚོན་པར་སྙམ།
འདིས་དབང་ཤེད་དང་གོ་ཐོབ་ཅན་ཚོས་དབང་ཤུགས་བེད་སྤྱད་ནས་རིམ་པ་དམའ་བའི་མང་དཀྱུས་མ་ལ་གཉའ་གནོན་དང་བཙན་ཁྲིམས། སྲིད་དབང་སྒེར་གཅོད་བྱས་པ་སོགས་མཚོན།
ལེའུ་འདིའི་ནང་ཕ་བུ་དང་གྲོགས་པོའི་བར་གྱི་བརྩེ་སེམས། དཔོན་གཡོག་བར་གྱི་བཅོས་མའི་སེམས་ཁུར། བཟའ་ཟླའི་བར་གྱི་གཡོ་ཐབས་སོགས་མཚོན་པ་མང་།
དབང་རྒྱལ་གྱིས་རེ་ངན་ཁོག་ཏུ་བཅངས་ནས་སྐུ་ངོ་མི་དཔོན་ལ་གཙུག་གཡུ་ཕུལ་བ་དང་། མི་དཔོན་ནོམ་ལ་ཆགས་ནས་ལས་དོན་འཐུས་ཤོར་དུ་བཏང་བ་བཅས་སོ།།
འདིས་རང་ཉིད་འབའ་ཞིག་དོན་དུ་གཉེར་ནས་གཞན་ལ་ཡ་ང་བའི་མགོ་སྐོར་དང་བསླུ་བྲིད། ཚད་ལས་འདས་པའི་མནར་གཅོད་བྱས་པ་སོགས་མཚོན་པར་སྙམ།
འདིས་རྒྱུ་ནོམ་དང་དབང་ཐང་ཁོ་ན་ལས་ཅི་ཡང་མི་མཐོང་བའི་དཔོན་ངན་དག་གི་སྣང་ཚུལ་རྗེན་གཅེར་དུ་མཚོན་པར་སྙམ།
སྒྲ་འགྲེལ༽ གནམ་ཐེན་དགུང་རྒུང་ཐེན་ལས་རྩོགས་ཏེ། གནམ་གྱི་ལྷ་དགུ། གནམ་སྨན་ཁྲི་མ་ལས་སྩོགས་ཏེ་ལྕམ་མོ་རྒུ། རྩང་ལ་པུ་དར་ལས་སྩོགས་ཏེ། སའི་ལྷ་རྒུ། གཙང་ལྕམ་བྱུར་མ་ལས་སྩོགས་ཏེ་ལྕམ་མོ་རྒུ།
སྒྲ་འགྲེལ༽ ༡ གཉེར་ཡོགས་གཉེར་རྗེ་ཐང་པོ། ༢ ཁྲིན་ཡོགས་ཁྲིན་རྗེ་དག་པ། ༣ འཚམས་ཡོགས་འཚམས་རྗེ་པའོ། ། ༤ བདུད་ཡོགས་ནག་པོ་བཀྲག་མེད། ༥ དམུ་ཡོགས་ག་པ་ལོང་ཏོག ༦ བཙན་ཡོགས་མདའ་རབས་གོང་བཞི། ༧ མ་ཡོགས་ཁྲི་བཞུར་སྨོད་མོ། ༨ རྟིང་ཡོགས་ཐེར་ཤེ་ལྕགས། འདིར་གཅིག་མ་ཚང་བ་འདྲ་བས་འདུར་རྒྱུད་དུ་བདུན་རྒྱལ་ཡོགས་ཟ་བྱེད་ཁ་བོ་ཆེ་ཟེར་བ་དེ་ཡིན་སྙམ།
ཕྱར་བ་ཐང་ཆེན༽ ༡ གཉེར་ཡོགས་ཡོགས་རྗེ་ཐང་བོ། ༢ ཁྲིན་ཡོགས་ཁྲི་རྗེ་དག་པ། ༣ འཚམས་ཡོགས་འཚམས་རྗེ་ཡ་བོ། ༤ བདུད་ཡོགས་ནག་པོ་བཀྲག་མེད། ༥ དམུ་ཡོགས་ཀབ་པ་ལི་ཐོགས། ༦ བཙན་ཡོགས་མདའ་རབས་གོང་སྐྱོན། ༧ རྒྱལ་ཡོགས་ཟ་བྱེད་ཁ་བོ་ཆེ། ༨ མ་ཡོགས་ཁྲི་བཞུར་སློད་མོ། ༩ སྟེང་ཡོགས་མ་ཝེར་ཤེལ་ལྕགས།
བཅུ་བཞི༽ མི་མཁན་མ་མོའི་སྤྲུལ་པ་ནི། །རྫི་བ་དུང་ཕྱུར་འོད་དང་བཤོས། །མིང་སྲིང་ལྕམ་དྲལ་བརྒྱད་དུ་བལྟམ། །
རྗེའི་འགྲེལ ༽ ༡ སྟོང་གསུམ། ༢ སེ་འ་ཞ། ༣ དབྲང་ཞང་ཞུང་། ༤ རྒྱལ་དྲང་རྗེ། དེ་རྣམས་མིང་དང་སྲིང་དུ་སྲིད། ཅེས་གསལ།
ལྷ་འགྲེལ༽ ༡ སྟོང༼ལྡང༽དང་སུམ་པ། ༢ སེ་འ་ཞ། ༣ དབྲ་ཞང་ཞུང་། ༤ རྒྱལ་རྟང་རྗེ་རྣམས་མིང་དང་སྲིང་དུ་སྲིད།
སྒྲ་འགྲེལ༽ ༡ དབུའི་རྩུག་རུམ་ནས་རྒྱལ་རིགས་ཆེ་ཞིང་གཉན་པ་སྲིད། ༢ ཐུགས་ཀྱི་དང་གོང་ནས་རྗེ་རིགས་བཙུན་གྱིན་མཐོ་བ་སྲིད། ༣ ལྟེ་བའི་རྒྱས་རུམ་ནས་བྲམ་ཟེ་གཙང་ཞིང་དག་པ་སྲིད། ༤ ཞབས་ཀྱི་པུས་གོང་ནས་རྨང་རིགས་རྩམ་གྱིན་རྡོལ་པ་སྲིད། ཕོ་མོ་ཕྱེ་བས་བརྒྱད། ཞེས་གསལ།
ཕྱར་བ་ཐང་ཆེན༽ རྒྱལ་རིགས་ཆེ་ཞིང་གཉན་པ་གཉིས། །ཡུམ་གྱི་དབུ་ཡི་གཙུག་ནས་འཁྲུངས། །རྗེ་རིགས་མཐོ་ཞིང་བཙུན་བ་གཉིས། །ཐུགས་ཀྱིས་དང་གོང་དག་ནས་སྲིད། །བྲམ་ཟེ་གཙང་ཞིང་དག་པ་གཉིས། །ལྟེ་བའི་རྒྱས་རུམ་དག་ནས་བསྲིད། །རྨངས་རིགས་རྩམ་ཀྱིན་གདོལ་པ་གཉིས། །ཡུམ་གྱི་པུས་མོའི་གོང་ནས་བསྲིད། །དེ་ལྟར་ལྕམ་དྲལ་ཟུར་བཞི་ནི། དང་བོ་སུམ་པ་དང་། སེ་འ་ཞ་དང་། དབྲ་ཞང་ཞུང་དང་། རྒྱལ་དྲང་རྗེའི་སྲིད་པར་སོང་ངོ་། །ཞེས་གསལ།
རྗེའི་འགྲེལ ༽ དབལ་ཕོ་བརྒྱད། ༡ དབལ་སོ་རྣོན་པོ། ༢ དབལ་དགྲ་ལས་རྒྱལ་བ། ༣ དབལ་གྲི་འདུལ་བ། ༤ དབལ་རྒོད་འདུལ་ཆེན་པོ། ༥ དྲག་པོ་ཙོ་དབལ། ༦ མེ་དབལ་ཀུན་སྲེག ༧ ཆུ་དབལ་རྦ་དྲག ༨ དྲག་པོ་བདུད་འདུལ། དབལ་མོ་བརྒྱད། ༡ དབལ་སོ་ཡ་མ། ༢ དབལ་རྒོད་འཕུར་མ། ༣ སྒྲ་བླའི་རྒྱལ་མོ། ༤ སྨན་བླ་ནད་འདུལ། ༥ དྲག་པོ་བདུད་འདུལ་མ། ༦ དབལ་གྱིས་ཀུན་གཅོད་མ། ༧ དབལ་གྲི་འདུལ་མ། ༨ ཁྱབ་བྱེད་དབལ་གྱི་རྒྱལ་མོ་སྤྲུལ་པ་སྟོང་ལྡན་མ།
ལྷ་འགྲེལ༽ དབལ་ཕོ་བརྒྱད། ༡ དབལ་སོ་རྣོན་པོ། ༢ དབལ་སྒྲ་ལས་རྒྱལ་བ། ༣ དབལ་དྲི་འདུལ་བ། ༤ དབལ་དགོད་འདུལ་ཆེན་པོ། ༥ དྲག་པོ་ཛྭོ་དབལ། ༦ མེ་དབལ་ཀུན་སྲེག ༧ ཆུ་དབལ་རྦ་དྲག ༨ དྲག་པོ་བདུད་འདུལ། དབལ་མོ་བརྒྱད། ༡ དབལ་སོ་ཡ་མ། ༢ དབལ་རྒོད་འཕུར་བ། ༣ སྒྲ་བླའི་རྒྱལ་མོ། ༤ སྨན་བླ་དང་འདུལ། ༥ རྟག་པོས་བདུད་འདུལ་མ། ༦ དབལ་གྱི་ཀུན་གཅོད་མ། ༧ དབལ་དྲི་འདུལ། ༨ ཁྱབ་བྱེད་དབལ་གྱི་རྒྱལ་མོ་སྤྲུལ་པ་སྟོང་དང་ལྡན་མ།
ལྷ་འགྲེལ༽༡ ག་ཏ། ༢ མི་ཕམ་པ། ༣ ལྭ་བ་ཅན། ༤ རྫོགས་བྱེད། ༥ གཅེར་བུ། ༦ ལྡེ་ལྡན། ༧ བདེན་པ། ༨ ཡང་དག་རྫོགས། ༩ རྫོགས་ལྡན། ༡༠ ངོ་མཚར་སྟོན། ༡༡ གཞན་གྱི་མི་ཐུབ་པ། ༡༢ གཞོན་ནུ། དེ་དག་ཀྱང་བདག་དང་། སྲོག འགྲོ་བ། གསོ་བ། སྐྱེས་བུ། གང་ཟག ཤེད་ཅན། ཤེད་ལས་སྐྱེས། བྱེད་པ་པོ། ཚོར་བ་པོ། ཤེས་པོ་བ། ཐོང་པོ་བ་ཞེས་བྱ་བར་ཡང་དག་པར་མི་འགྱུར་མི་འཕོ་བའོ། །ཞེས་གསལ།
སྒྲ་འགྲེལ༽ བླའི་གཅེན་བཞི། ༡ འཛིན་བྱེད་དབལ་གྱི་རྒྱལ་པོ། ༢ གནོད་བྱེད་སྟག་རྒྱལ་དེ་བོ། ༣ རྟེན་བྱེད་སྐྱིན་འདང་མི་ཕུད། ༤ སྐྱེད་བྱེད་རབ་རྒ་དུན་ཤགས། བར་གྱི་ཚིགས་བཞི། ༡ དབྱར་བྱེད་ཤང་ཤང་སྐར་མ། ༢ སྟོན་བྱེད་དུན་པ་རྟ་འཚོ། ༣ རྒུན་བྱེད་འཁྱག་པ་སྒང་ཁྱེར། ༤ སྤྱིད་བྱེད་ང་ཤོ་རླུང་ཆེན། འོག་གི་གཅུང་བཞི། ༡ སྐྱོབ་བྱེད་ཕོ་ལྷ་རྗི། ༢ གྲོགས་བྱེད་དགྲ་བླ་དར་མ། ༣ སྟོངས་བྱེད་མ་ལྟ༼ལྷ༽བུ་རྫི། ༤ འཚོ་བྱེད་ཞང་ལྷ་དྲིན་ཆེན།
ཕྱར་བ་ཐང་ཆེན༽ བླ་ཡི་གཅེན་བཞི། ༡ འཛིན་བྱེད་དབལ་གྱི་རྒྱལ་པོ། ༢ གནོད་བྱེད་སྟག་རྒྱལ་དེ་བོ། ༣ བརྟེན་བྱེད་རབ་དགའ་དུན་ཤག ༼འདིར་སྒྲ་འགྲེལ་དུ། ༣ རྟེན་བྱེད་སྐྱིན་འདང་མི་ཕུད། ༤ སྐྱེད་བྱེད་རབ་རྒ་དུན་ཤགས། ཞེས་གསལ་བ་ལྟར་ཡིན་སྙམ།༽བར་གྱི་ཚིག་བཞི། ༡ དབྱར་བྱེད་ཤང་ཤང་སྐར་བ། ༢ སྟོན་བྱེད་དུལ་བ་རྟ་མཚའོ། ༣ རྒུན་བྱེད་འཁྱགས་པ་སྒང་ཁྱེར། ༤ དཔྱིད་བྱེད་ང་ཤོ་རླུང་ཆེན་པོ། འོག་གི་གཅུང་བཞི། ༡ སྐྱོབས་བྱེད་ཕ་ལྷ་མོ་རྫི། ༢ གྲོགས་བྱེད་དགྲ་ལྷ་དར་མ། ༣ སྡོངས་བྱེད་མ་ལྷ་བུ་རྫི། ༤ འཚོ་བྱེད་ཞང་ལྷ་དྲན་ཆེན་པོ།
ཕྱར་བ་ཐང་ཆེན༽མིང་པོ་བརྒྱད་ལས་འདི་ཡན་མ་དཔེ་ཆད། ༦ གཤིན་རྗེ་བླ་འཛིན་རོལ་པ། ༧ གཤེན་རྗེ་ཆ་གར་གློག་སྐྱིན། ༨ གཤིན་ཆུ་རབ་བསྲུངས། སྲིང་བརྒྱད། ༡ གཤིན་ལྕམ་རྩིས་འགྲམ་མ། ༢ དེ་འོག་གཤིན་ལྕམ་སོ་སོར་མ། ༣ དེ་འོག་གཤིན་ལྕམ་འཇམ་སྐྱོན་མ། ༤ དེ་འོག་གཤིན་ལྕམ་ཐུགས་འཛིན་མ། ༥ དེ་འོག་གཤིན་ལྕམ་ཉུར་འཛིན་མ། ༦ དེ་འོག་གཤིན་ལྕམ་རྟ་འཛིན་མ། ༧ དེ་འོག་གཤིན་ལྕམ་དུར་གློག་མ། ༨ ཐ་ཅུང་གཤིན་ལྕམ་ཟང་བསྒྱུར་མ།
རྗེའི་འགྲེལ ༽ དྲལ་པོ་བརྒྱད་ནི། ༡ འཚམས་རབས་ཐོག་རུམ་རྗེ། ༢ བདུད་རབས་གཉན་རུམ་རྗེ། ༣ སྣང་བ་འོད་རུམ་རྗེ། ༤ དམུ་རབས་གཉན་རུམ་རྗེ། ༥ གསལ་བ་འོད་རུམ། ༦ ཟིལ་བ་ལྕགས་རུམ། ༧ སྐྱེས་པ་ཤེད་རུམ་རྗེ། ༨ གར་རབས་རྨང་པོ་རྗེ། ལྕམ་མོ་བརྒྱད་ནི། ༡ འཚམས་ཟ་ཕྱུག་མོ། ༢ བདུད་ཟ་གཉན་མོ། ༣ སྣང་བ་འོད་རུམ་ལྕམ། ༤ དམུ་ཟ་ངང་འཕྲང་། ༥ གསལ་བའི་སྒྲོན་མ། ༦ ལྕམ་ཟིལ་ཕྱུག་མོ། ༧ ཤིང་གི་ལྷ་མོ། ༨ དཀར་མ་ཁྱུང་ལྕམ་མ།
ཕྱར་བ་ཐང་ཆེན༽ དྲལ་བརྒྱད། ༡ གཅེན་པོ་འཚམས་རབ་ཐོག་རུམ་རྗེ། ༢ དེ་འོག་བདུད་རབ་གཉན་རུམ་རྗེ། ༣ དེ་འོག་སྣང་བ་འོད་རུམ། ༤ དེ་འོག་དམུ་རབ་གཉན་རུམ། ༥ དེ་འོག་གསལ་བ་འོད་རུམ། ༦ དེ་འོག་ཟིལ་པ་ལྕག་རུམ། ༧ དེ་འོག་སྐྱེ་བ་ཤིང་རུམ་རྗེ། ༨ ཐ་ཅུང་གར་རབ་ཐང་པོ་རྗེ། སྲིང་མོ་བརྒྱད། ༡ འཚམས་ཟ་ཕྱུག་མོ་བཙུན། ༢ དེ་འོག་བདུད་ཟ་གཉན་མོ་བཙུན། ༣ དེ་འོག་སྣང་བ་འོད་རུམ་ལྕམ། ༤ དེ་འོག་དམུ་ཟ་ངང་འབྲང་མ། ༥ དེ་འོག་གསལ་བའི་སྒྲོན་མ། ༦ དེ་འོག་ལྕམ་ཟིལ་ཕྱུག་མོ། ༧ དེ་འོག་ཤིང་གི་ལྷ་མོ། ༨ ཐ་ཅུང་དཀར་མ་ཐང་ལྕམ།
རྗེའི་འགྲེལ༽ སྲིད་པ་ལྕམ་བདུན་ནི། གཡང་གི་ལྷ་མོ་བཞི་དང་། རྐུ་བྱེད་ཀྱི་ཚེ་འཕྲོག་མ་གསུམ་མོ། །དྲལ་བརྒྱད་ནི། ཕྱི་ཡི་འགུགས་བྱེད་བཞི་དང་། ཚེ་བདག་བཞིའོ། །
ལྷ་འགྲེལ༽ སྲིད་པ་ལྕམ་བདུན་ནི། གཡང་གི་ལྷ་མོ་བཞི་དང་། སྐུ་བྱེད་ཀྱི་ཚེ་འབྲོག་མ་གསུམ་མོ། །དྲལ་བརྒྱད་ནི། ཕྱྭའི་འགུག་བྱེད་བཞི་དང་། ཚེ་བདག་བཞིའོ། །
སྒྲ་འགྲེལ༽ བླ་ཡི་གཅེན་དྲུག ༡ འདུར་གསས་པདྨའོ། ༢ བཀྲ་གསས་སྡེང་འབྲེང་། ༣ སྨན་གསས་སིལ་མ། ༤ དཔལ་གསས་ཆེམ་བུ། ༥ དྲི་གསས་ངན་རྒྱལ། ༦ རྒོད་གསས་ཁྱུང་རུམ། བར་གྱི་ཚིགས་དྲུག ༡ གཤེད་གསས་ཁྲི་ལོ། ༢ བརླ་གསས་ཕོ་མ། ༣ སྲིག་གསས་བ་བ། ༤ གཤོག་གསས་ཐེའུ་ཡུག ༥ ལམ་གསས་ཕྱན་བུ། ༦ ཐུགས་ལས་སྤུར་བུ། འོག་གི་ལྕམ་དྲུག ༡ ཤར་གྱི་ཧ་ལི་སྟག་མགོ ༢ བྱང་གི་ཧུ་ལི་འབྲང་མགོ ༣ ནུབ་ཀྱི་དང་ཆོགས་འབྲོང་མགོ ༤ ལྷོའི་འགྱིང་མ་འཕྲུལ་ཆེན། ༥ སྟེང་གི་དུར་སྨན་གར་མོ། ༦ འོག་གི་བརླ་ལྕམ་ཐང་མོ།
ཕྱར་བ་ཐང་ཆེན༽ འདུར་གསས་བླ་ཡི་གཅེན་དྲུག ༡ འདུས་གསས་རྨ་བོ། ༢ བཀྲ་གསལ་སྟེང་འབྲང་། ༣ སྨན་གསས་སིལ་མ། ༤ དབལ་གསས་ཆེམས་པ། ༥ དྲི་གསས་ང་རྒྱལ། ༦ རྒོད་གསས་ཁྱུང་རུམ། བར་གྱི་ཚིག་དྲུག ༡ གཤེན་གསས་ཁྲི་ལོ། ༢ བླ་གསས་ཕོ་མ། ༣ སྲི་གསས་པ་བ། ༤ གཤོགས་གསས་ཐེའུ་ཡུག ༥ ལམ་གསས་བྱམས་བུ། ༦ ཐུག་གསས་ཡུར་བ། འདུར་གསས་འོག་གི་ལྕམ་དྲུག ༡ ཤར་གྱི་ཧ་ལི་སྟག་མགོ ༢ ལྷོ་ཡི་འགྱིང་མ་འཕྲུལ་ཆེན། ༣ ནུབ་ཀྱི་དོང་ཆོགས་འབྲོང་གི་དབུ། ༤ བྱང་གི་ཧུ་ལི་འབྲུག་གི་མགོ ༥ སྟེང་གི་འདུར་སྨན་དཀར་མོ། ༦ འོག་གི་བླ་ལྕམ་ཐང་མོ།
སྒྲ་འགྲེལ༽ དྲལ་པོ་དྲུག ༡ དང་པོ་ཕི་ཅིན་ཝིང་། ༢ དེ་འོག་གནམ་བདུད་ཝིང་། ༣ དེ་འོག་ཧྲངས་སྟི་ཝིང་། ༤ དེ་འོག་ཧ་ནུ་ཝིང་། ༥ ཁི་ཧབ་ཝིང་། འདིར་གཅིག་མ་ཚང་བ་ལྟ་བུ་འདུག ལྕམ་དྲུག ༡ གཅེན་མོ་ཧ་སྟི་ཝིང་། ༢ དེ་འོག་ར་སྟི་ཝིང་། ༣ དེ་འོག་ཨུར་སྟི་ཝིང་། ༤ དེ་འོག་ཀར་ནི་ཝིང་། ༥ དེ་འོག་ཞུང་སྐྱེ་ཝིང་། ༦ དེ་འོག་དུ་ར་ཝིང་།
ཕྱར་བ་ཐང་ཆེན༽ དྲལ་པོ་དྲུག ༡ ལྷ་རྐྱང་དགུ་དཀར་པོ། ༢ དེ་འོག་ཕོ་ལྷ་དཀར་པོ། ༣ དེ་འོག་དར་མ་སྔོན་པོ། ༤ དེ་འོག་གདག་ལྷ་ཁྲི་བཞིར། ༥ དེ་འོག་སྲིབ་ལྷ་འཕན་བ། ༦ ཐ་ཆུང་གེའུ་ཐང་རྒྱལ་བ། ལྕམ་དྲུག ༡ སྲེང་མོ་མ་ལྷ་མགོན་བཙུན། ༢ དེ་འོག་ལྕམ་བཙུན་ཡུལ་མ། ༣ དེ་འོག་མ་བཙུན་རྨ་ལོ་མ། ༤ དེ་འོག་ལྕམ་བཙུན་ཕྱུག་མོ། ༥ དེ་འོག་སྨན་བཙུན་དཀར་མོ། ༦ ཐ་ཅུང་སྨན་ཀྱིས་རྒྱལ་མོ།
རྗེའི་འགྲེལ ༽ མིང་པོ་བརྒྱད་ནི། ཀླུའི་རྒྱལ་པོ་བརྒྱད་དོ། །ལྕམ་མོ་བརྒྱད་ནི་དེའི་གཅུང་མོ་མཚོ་སྨན་བརྒྱད་ཡིན་ནོ། །ཡང་ཀླུ་ཕྲུག་ཟུར་ཕུད་ཅན་མིང་སྲིང་བརྒྱད་ཡིན་ནོ་གསུངས་སོ། །ཞེས་གསལ།
ལྷ་འགྲེལ༽ མིང་པོ་བརྒྱད་ལ་ཀླུའི་རྒྱལ་པོ་བརྒྱད་དོ། །ལྕམ་མོ་བརྒྱད་ལ་དེའི་གཅུང་མོ་མཚོ་སྨན་བརྒྱད་ཡིན་ཟེར་བ་དག་ཀྱང་ཡོད་དོ། །ཡང་ཀླུ་བྲུག༼ཕྲུག༽ཟུར་ཕུད་ཅན་མིང་སྲིང་བརྒྱད་ཡིན་ནོ། །ཞེས་གསལ།
ཕྱར་བ་ཐང་ཆེན༽ མིང་པོ་བརྒྱད། ༡ གཅེན་མལ་དྲོལ་གཟི་ཆེན། ༢ དེ་འོག་དགའ་བོ་འཇོག་པོ། ༣ དེ་འོག་ཟིལ་སྲེགས་ཐང་པོ། ༤ དེ་འོག་གཙུག་ན་ནོར་བུ། ༥ དེ་འོག་ཀླུ་རབ་ཐང་པོ། ༦ དེ་འོག་ལེགས་པ་མཐའ་ཡས། ༧ དེ་འོག་ཀླུ་རྒྱལ་དུང་སྐྱོངས། ༨ ཐ་ཅུང་རིགས་ལྡན་སྟོབས་མཆོག སྲིང་མོ་བརྒྱད། ༡ གཅེན་མོ་གཟི་ལྡན་མ། ༢ དེ་འོག་ཀླུ་མོ་ཀུན་ལ་དགྱེས། ༣ དེ་འོག་ཀླུ་མོ་རིགས་འཛིན་མ། ༤ དེ་འོག་ཀླུ་མོ་གཏེར་འཛིན་མ། ༥ དེ་འོག་ཀླུ་མོ་ཐང་མོ་སྨན། ༦ དེ་འོག་ཀླུ་མོ་པད་མ་འཛིན། ༧ དེ་འོག་ཀླུ་མོ་དཀར་ཤམ་མ། ༨ དེ་འོག་ཀླུ་མོ་བུམ་རྣ་མ།
རྗེའི་འགྲེལ ༽ དྲལ་ལྔ། ༡ ཡི་གེ་བ་འཕྲུལ་བྱེད། ༢ མཁན་པོ་བཟོ་ལྷ་འཕྲུལ་སྣ་ཚོགས་པ། ༣ དག་སེལ་སྨན་གྱི་འཕྲུལ། ༤ སྒྱུ་ཅིང་རྩིས་ཀྱི་འཕྲུལ། ༥རྒྱུར་མཁན་སྤྲུལ་པ། ལྕམ་ལྔ། ༡ ལྷ་མོ་ཡིད་འོང་མ། ༢ སྒྲ་མཁན་གྱི་རྒྱལ་མོ། ༣ དག་བྱེད་ཁྲུས་ཀྱི་རྒྱལ་མོ། ༤ གསོ་བྱེད་སྨན་གྱི་རྒྱལ་མོ། ༥ ལྷ་མོ་སྒྱུ་འཕྲུལ།
ལྷ་འགྲེལ༽ དྲལ་ལྔ། ༡ ཡི་གེ་པ་འཕྲུལ་བྱེད་ཆེན་པོ། ༢ མཁན་ལྷ་འཕྲུལ་སྣ་ཚོགས་པ། ༣ དུག་སེལ་སྨན་གྱི་འཕྲུལ། ༤ སྒྱུར་ཅིས་རྩིས་ཀྱི་འཕྲུལ། ༥སྒྱུ་མཁན་སྤྲུལ་པ། ལྕམ་ལྔ། ༡ ལྷ་མོ་ཡིད་འོང་མ། ༢ སྨྲ་མཁན་ལྷ་ཡི་རྒྱལ་མོ། ༣ དག་བྱེད་ཁྲུས་ཀྱི་རྒྱལ་མོ། ༤ གསོ་བྱེད་སྨན་གྱི་རྒྱལ་མོ། ༥ ལྷ་མོ་སྒྱུ་འཕྲུལ།
སྒྲ་འགྲེལ༽ དྲལ་ལྔ། ༡ གསོ་བྱེད་སྣང་བ། ༢ སྨིན་བྱེད་དྲོད་འབེབས། ༣ སྡུད་བྱེད་འཁྱིལ་པ། ༤ སྲ་བྱེད་གཞི་འཛིན། འདིར་གཅིག་མ་ཚང་བ་འདྲ། ལྕམ་ལྔ། ༡ སྣང་གསལ་དབྱིག་མ། ༢ འདེགས་བྱེད་སྒྲོལ་མ། ༣ སྡུད་བྱེད་གློང་འཁྱིལ། ༤ སྲ་བྱེད་རྟེན་མ། འདིར་གཅིག་མ་ཚང་བ་འདྲ།
ཕྱར་བ་ཐང་ཆེན༽ དྲལ་ལྔ། ༡ མིང་པོ་ཡི་གེ་འཕྲུལ་བྱེད། ༢ བཟོ་ལྷ་སྣ་ཚོགས་འཕྲུལ་བསྒྱུར། ༣ དུག་སེལ་སྨན་གྱིས་འཕྲུལ་བསྒྱུར། ༤ གཙུག་ལག་རྩིས་ཀྱི་འཕྲུལ་བསྒྱུར། ༥ སྤྲུལ་འགྱེད་སྒྱུ་མ་མཁན། སྲིང་ལྔ། ༡ ལྷ་མོ་ཡིད་ཤོང་མ། ༢ སྒྲ་མཁན་ལྷ་ཡི་རྒྱལ་མོ། ༣ དག་བྱེད་ཁྲུས་ཀྱིས་རྒྱལ་མོ། ༤ གསོ་བྱེད་སྨན་གྱི་རྒྱལ་མོ། ༥ ཐ་ཅུང་ལྷ་མོ་སྒྱུ་འཕྲུལ་མ།
རྗེའི་འགྲེལ ༽ མིང་པོ་དགུ། ༡ གཅེན་པོ་སྲིད་རྗེ་འབྲང་དཀར། ༢ གཅུང་པོ་སྐོས་རྗེ་དྲང་དཀར། ༣ དེ་འོག་ཕྱ་རྗེ་རིང་དཀར། ༤ དེ་འོག་ལྷ་རབ་གཉན་རུམ་རྗེ། ༥ དེ་འོག་ཐུམ་ཐུམ་བརྣལ་མེད་རྗེ། ༦ དེ་འོག་སྐྱིན་འདངས་ངར་གྱི་རྗེ། ༧ དེ་འོག་ཡེ་མཁྱེན་འཕྲུལ་གྱི་རྒྱལ། ༨ དེ་འོག་ས་བླ་དོག་རུམ་རྗེ། ༩ ཐ་ཆུང་ལྗོན་ཕྱུག་འཁོར་བ་རྗེ། སྲིང་མོ་དགུ། ༡ གཅེན་མོ་གནམ་ཕྱི་གུང་རྒྱལ། ༢ དེ་འོག་གནམ་སྨན་དཀར་མོ། ༣ དེ་འོག་ཡ་ཤ་ཕྱུག་མོ། ༤ སྨྲ་དེ་མི་མཁན་མ་མོ། ༥ དེ་འོག་མཆིད་ནི་ཟ་མཁན་མ་མོ། ༦ དེ་འོག་ཤེད་ཟ་ན་མ། ༧ དེ་འོག་དབལ་སོ་རྣོན་མོ། ༨ དེ་འོག་ཕྱྭ་ཚེའི་རྒྱལ་མོ་ཆེན་མོ། ༩ དེ་འོག་སྲིད་པའི་ལྷ་མོ་དཀར་མོ།
རྗེའི་འགྲེལ ༽ མིང་པོ་བརྒྱད། ༡ གཅེན་པོ་ཤི་རབས་རླག་རུམ་རྗེ། ༢ དེ་འོག་བདུད་རབས་བཙན་རུམ་རྗེ། ༣ དེ་འོག་གདོན་རབས་བགེགས་རུམ་རྗེ། ༤ དེ་འོག་ཀླུ་རབས་གཉན་རུམ་རྗེ། ༥ དེ་འོག་གནོད་སྦྱིན་དྲུག་རུམ་རྗེ། ༦ དེ་འོག་ཟ་བྱེད་སྲིན་རུམ་རྗེ། ༧ དེ་འོག་ཁ་ལྡིང་དྲི་ཟ་རྗེ། ༨ དེ་འོག་ལྟོ་འཕྱེ་སྲིད་རུམ་རྗེ། སྲིང་མོ་བརྒྱད། ༡ གཅེན་མོ་ས་ཡི་ནག་མོ་མིག་དགུ་མ། ༢ དེ་འོག་མ་བླ་ཆུད་མོ་རེ་འབྱམས། ༣ དེ་འོག་མོ་གདོན་རྒྱལ་མོ་ཟོང་ཟང་། ༤ དེ་འོག་ཀླུ་ལྕམ་ཁོད་དེ་རིང་མོ། ༥ དེ་འོག་ས་གཞི་རིན་ཆེན་གཙུག་འབེབས་མ། ༦ དེ་འོག་ས་སྲིན་ནག་མོ་མགོ་དགུ་མ། ༧ དེ་འོག་འཇིགས་བྱེད་འགོག་མ་རླུང་མགོ་ཅན། ༨ སྲིད་ཟ་མོང་བུ་ཐུང་།
སྒྲ་འགྲེལ༽ མིང་པོ་བརྒྱད། ༡ ཤི་ཞིང་རླག་པར་རྒ༼དགའ༽བ། ༢ གསོད་ཅིང་གཅོད་པར་རྒ་བ། ༣ གནོད་ཅིང་འགལ་བར་རྒ་བ། ༤ ན་ཞིང་གཅོང་བར་རྒ་བ། ༥ ཐུང་ཞིང་ཆད་པར་རྒ་བ། ༦ ཟ་ཞིང་འཆའ་བར་རྒ་བ། ༧ འཛིན་ཅིང་འགུགས་པར་རྒ་བ། ༨ ལྕི་ཞིང་འཐིབས་པར་རྒ་བ། སྲིང་མོ་བརྒྱད། ༡ དལ་ཁ་ཆོ་རྒུ་འབེབས་པ། ༢ ཆུད་ཀྱི་ངར་ཁ་སློང་བ། ༣ བལ་ནད་རྒྱུ་གཟེར་གཏོང་བ། ༤ མཛེ་ནད་སྐྱ་ཡམས་གཏོང་བ། ༥ སའི་རྟེན་ཕུར་འཛིན་པ། ༦ ཞ་གྲུབ་དམུ་ཆུ་སྐྱིལ་བ། ༧ ཡ་ཆ་ཏབ་སྣོལ་གཏོང་བ། ༨ བུ་ཁྱོ་ནོར་ལ་ཟ་བ།
རྗེའི་འགྲེལ ༽ ས་ཡི་ལྷ་འོད་དེ། འོད་འཆང་། འོད་ལས་སྤྲུལ་པ། འབྱུང་བ་གཏེར་གྱི་ལྷ་ལྔ། ལྕམ་སྤྲུལ་པའི་ལྷ་མོ་གཡུང་འབྲང་གི་སྲུང་མ་གསུམ་མོ། །
ལྷ་འགྲེལ༽ ས་ཡི་ལྷ་འོད་དེ། འོད་འཆང་། འོད་ལས་སྤྲུལ་པ། འབྱུང་བའི་གཏེར་གྱི་ལྷ་ལྔ། ལྕམ་སྤྲུལ་པའི་ལྷ་མོ་གཡུང་འབྲང་གི་སྲུང་མ་གསུམ་མོ། །
སྒྲ་འགྲེལ༽ དྲལ་དྲུག ༡ ཤར་སྒོའི་སྟག་སྐྱ་བོ། ༢ བྱང་སྒོའི་བྱ་དམར་མོ། ༣ ནུབ་སྒོའི་གཡག་རོག་པོ། ༤ ལྷོ་སྒོའི་འབྲུག་སྔོན་པོ། ༥ དབུས་ཀྱི་གེ་རེ་ལྡོང་ཕྲོམ། ༦ སྟེང་གི་འབྲུག་རུམ་སིལ་མ། ལྕམ་ལྔ། ༡ དབུས་ཀྱི་གཟི་ལྡན་མ། ༢ ཤར་གྱི་གཡུང་དྲུང་བུ་གཅིག་མ། ༣ བྱང་གི་སྐལ་ལྡན་འོད་འཕྲོ་མ། ༤ ནུབ་ཀྱི་བཀྲག་འཛིན་སྨིན་བྱེད་མ། ༥ ལྷོའི་སྐལ་ལྡན་བུ་གཅིག་མ།
ཕྱར་བ་ཐང་ཆེན༽ མིང་པོ་དྲུག ༡ ཤར་གྱི་སྒོ་བསྲུངས་སྟག་སྐྱ་བོ། ༢ ལྷོ་ཡི་སྒོ་བསྲུངས་འབྲུག་སྔོན་པོ། ༣ ནུབ་ཀྱི་སྒོ་བསྲུངས་གཡག་རོག་པོ། ༤ བྱང་གི་སྒོ་བསྲུངས་བྱ་དམར་པོ། ༥ དབུས་ཀྱི་ཀྱེ་རི་ལྡོང་ཕྲོམ། ༦ སྟེང་གི་འབྲུག་རུམ་ཟིལ་བ། ལྕམ་ལྔ། ༡ དབུས་ཀྱིས་གཟི་ལྡན་མ། ༢ ཤར་གྱི་གཡུང་དྲུང་་ནུ་གཅིག་མ། ༣ ནུབ་ཀྱིས་བཀྲགས་འཛིན་སྨིན་བྱེད་མོ། ༤ ལྷོ་ཡི་སྐལ་ལྡན་ནུ་གཅིག་མ། ༥ བྱང་གི་སྐ་ལྡན་འོད་འཕྲོ་མ།
རྗེའི་འགྲེལ ༽ སྲིན་སྐྱི་རང་འཕྲག་མིག་ལ་སོགས་པ། རྫུ་འཕྲུལ་ཆུང་བ་བརྒྱ། ནམ་མོ་ཡོར་ཁ་ལ་སོགས་པ་གསོད་པ་ལ་དགའ་བ་བརྒྱ། ཡ་ཤ་དེ་ཏ་ལ་སོགས། རང་བཞིན་གྱིས་གསོད་ལ་དགའ་བ་འདྲེ་དང་བྱུར་ལ་ཟ་བ་བརྒྱ། རག་ཤ་གཏུམ་པོ་ལ་སོགས་མི་ལ་ཟ་བ་བརྒྱ། མགྲིན་རིང་བོང་ཆེ་བ་ལ་སོགས་ཡི་དྭགས་ཕལ་དང་འགྲོགས་པ་བརྒྱ།
ལྷ་འགྲེལ༽ སྲིན་རྐྱ་རིང་ཕྲག་མིག་ལ་སོགས་པ། རྫུ་འཕྲུལ་ཆུང་བ་བརྒྱ། ནམ་མོ་ཡོར་ཁ་ལ་སོགས་པ། གསོད་ལ་དགའ་བ་བརྒྱ། ཡ་ཤ་སེ་ཏ་ལ་སོགས་པ། རང་བཞིན་གྱི་གསོད་ལ་དགའ་བ། འགྲོ་བ་དང་བྱུར་ལ་ཟ་བ་བརྒྱ། རགྴ་གཏུམ་པོ་ལ་སོགས་པ། མི་མ་ཟ་བ་བརྒྱ། འགྲེང་རིང་ལྡེ་བོ་ཆེ་ལ་སོགས་པ། ཡི་དྭགས་ཕལ་དང་འགྲོ་བ་བརྒྱ།
སྒྲ་འགྲེལ༽ བརྒྱ་ཕ་ཡི་སྟ་ལ་ཟ། བརྒྱ་མོའི་མངལ་ལ་ཟ། བརྒྱ་མར་མེར་ཤ་ལ་ཟ། བརྒྱ་ལྕབ་ལྕིབ་ཁྲག་ལ་འཐུང་། བརྒྱ་ཕང་ལོན་བུ་ཆུང་ཟ། ཐ་ཆུང་གསེར་ལ༼ལེ༽ཁུས་ཁོང་། འདིར་ཐ་ཆུང་བརྩིས་ན་ལྔ་བརྒྱ་དང་གཅིག་འདུག
ཕྱར་བ་ཐང་ཆེན༽ ཕོ་ཡི་སྟ་ལ་ཟ་བ་བརྒྱ། མོ་ཡི་མངལ་ལ་རྐུ་བ་བརྒྱ། མེར་མེར་ཤ་ལ་འཇིབ་པ་བརྒྱ། ལྗིབ་ལྗིབ་ཁྲག་ལ་འཐུང་བ་བརྒྱ། བང་ལོན་བུ་ཅུང་འཆའ་བ་བརྒྱ། ཐ་ཅུང་སེར་ལེ་ཁུས་ཁུང་། འདིར་ཐ་ཆུང་བརྩིས་ན་ལྔ་བརྒྱ་དང་གཅིག་འདུག
རྗེའི་འགྲེལ ༽ དྲལ་པོ་བཞི། ༡ གཡུང་དྲུང་སྟག་ག་ཆུང་། ༢ གཟིག་ག་ཆུང་། ༣ རིག་པའི་ཆེ་ཆུང་། ༤ སྐྱེས་བུ་ཙུགས་བཙུམ། ལྕམ་བཞི། ༡ ཆུ་སིལ་རྒན་མོ། ༢ དྲོད་ཀྱི་རྒྱལ་མོ། ༣ གྲང་སིལ་བྱེད་མ། ༤ ཟ་བྱེད་སྲིན་འདུལ་མ།
ལྷ་འགྲེལ༽ དྲལ་པོ་བཞི། ༡ གཡུང་དྲུང་སྟག་ག་ཆུང་། ༢ གཟིག་ག་ཆུང་། ༣ རིག་ཁྱེའུ་ཆུང་། ༤ སྐྱེས་བུ་གཅུང་བཙན། ལྕམ་བཞི། ༡ ཆུ་སིལ་རྒན་མོ། ༢ དྲོད་ཀྱི་རྒྱལ་མོ། ༣ གྲང་བསིལ་བྱེད་མ། ༤ ཟ་བྱེད་སྲིན་འདུལ་མ།
སྒྲ་འགྲེལ༽ དྲལ་བཞི། ༡ གཅེན་ཡེ་སངས་སྤྲིན་རུམ་རྗེ། ༢ དེ་འོག་ཏུ་པང་རླངས་རུམ་རྗེ། ༣ དེ་འོག་གནམ་ཆར་རོལ་པོ་རྗེ། ༤ དེ་འོག་ཆབ་ཤང་རྒྱལ་བ་རྗེ། ལྕམ་བཞི། ༡ གཅེན་མོ་ཆུ་བདག་སྡིང་ནམ་མ། ༢ དེ་འོག་ཁ་བ་ལྷབས་ཆེན་སྐྱོལ། ༣ དེ་འོག་ཆབ་སིལ་མ་མོ་སྐོར། ༤ དེ་འོག་འཁྱགས་པ་རྒྱས་འདེབས་མ།
ཕྱར་བ་ཐང་ཆེན༽ དྲལ་བཞི། ༡ མིང་པོ་ཡེ་སངས་སྤྲིན་རུམ་རྗེ། ༢ དེ་འོག་དུ་པང་རླང་རུམ་རྗེ། ༣ དེ་འོག་གནམ་ཆར་རོལ་པའི་རྗེ། ༤ ཐ་ཆུང་ཐབ་ཤིང་རྒྱལ་བ་རྗེ། ལྕམ་བཞི། ༡ སྲིང་མོ་ཆུ་བདག་སྡེ་ནམ་མ། ༢ དེ་འོག་ཁ་བ་ལབས་ཆེན་སྐྱོལ། ༣ དེ་འོག་ཆབ་སིལ་མ་མོ་སྐར། ༤ དེ་འོག་འཁྱགས་པ་རྒྱས་འདེབས་མ།
ཕྱར་བ་ཐང་ཆེན༽ གཅེན་ནི་གནམ་གྱི་འཕེན་དགུ། འབྲིང་ནི་བར་སྣང་གཡེན་དགུ། ཐ་ཅུང་ས་ཡི་བགེགས་རྒྱལ་དགུ།
སྒྲ་འགྲེལ༽ ཧ་ལ་གདོང་རྒྱ་དང་སྐར་མདའ་གདོང་ལས་སྩོགས་ཏེ། དྲལ་པོ་བརྒྱད་དང་། ཡག་ཤ་ཁ་དགུ་ལས་སྩོགས་ཏེ་ལྕམ་མོ་བརྒྱད་དེ་བཅུ་དྲུག
ཕྱར་བ་ཐང་ཆེན༽ ཧ་ལ་གདོང་བརྒྱད་ལས་སོགས་གནོད་སྦྱིན་དྲལ་བརྒྱད། ཡག་ཤ་ཁ་དགུ་ལས་སོགས་སྲིང་མོ་གནོད་སྦྱིན་ལྕམ་བརྒྱད།
ཕྱར་བ་ཐང་ཆེན༽ ༡ གཅེན་ཞ་བོ་དམུ་ཞལ། ༢ དེ་འོག་ལོང་བ་དམུ་ལོང་། ༣ དེ་འོག་འཐིབ་པོ་དམུ་འཐིབས། ༤ དེ་འོག་འགྲུམ་བ་དམུ་འགྲུམ། ༥ དེ་འོག་ནག་པོ་བཀྲག་མེད། ༦ དེ་འོག་སྐྱ་བོ་དབུགས་མེད། ༧ དེ་འོག་དཀར་པོ་ཚིག་མེད། ༨ དེ་འོག་སྐྱེ་བཟང་ལྡང་ཡག ༩ དེ་འོག་འགྲན་མེད་ཡ་བོ། ༡༠ དེ་འོག་ཉུ་འོ་ལག་རིང་། དམུ་འཛི་ཟ་སྨད་དྲུག་བཅས། ཞེས་གསལ།
རྗེའི་འགྲེལ ༽ དྲལ་བཞི། ༡ མུ་ཆོ་ལྡེམ་དྲུག ༢ སྲིད་བོན་བྱིང་རུམ། ༣ གཤེན་ཁྲི་འོད་གསལ་བུ། ༤ གནམ་ཁྲོ་གཤེན་རྒྱལ་བ། ལྕམ་བཞི། ༡ ལྷ་མོ་མདངས་ལྡན་མ། ༢ ༼འོད་འཕྲོ་མ། འདི་ཆད་པ་འདྲ།༽ ༣ འོད་རྒྱས་མ། ༤ རྒྱལ་མོ་གསེར་སྤྱོད།
ལྷ་འགྲེལ༽ དྲལ་བཞི། ༡ མུ་ཆོ་ལྡེམ་དྲུག ༢ སྲིད་བོན་ཕྱིང་རུམ། ༣ གཤེན་ཁྲི་འོད་གསལ་བ། ༤ གནམ་ཁྲོ་གཤེན་རྒྱལ། ལྕམ་བཞི། ༡ ལྷ་མོ་མདངས་ལྡན་མ། ༢ འོད་འཕྲོ་མ། ༣ འོད་རྒྱས་མ། ༤ རྒྱལ་མོ་གསེར་ལོ་སྤྱོད།
ཕྱར་བ་ཐང་ཆེན༽ དྲལ་བཞི། ༡ ས་གཤེན་བ་རབ་གླིང་བཞི། ༢ རླུང་གཤེན་བ་རབ་གླིང་རྩོལ། ༣ མེ་གཤེན་ཁྲི་རྨང་རྒྱལ་བ། ༤ ཆུ་གཤེན་ལྡེ་བོ་སྐད་ཆེན། སྲིང་མོ་བཞི། ༡ སྲ་བྱེད་ས་ཡི་ལྷ་མོ། ༢ འདེགས་བྱེད་རླུང་གི་ལྷ་མོ། ༣ སྨིན་བྱེད་མེ་ཡི་ལྷ་མོ། ༤ གསོ་བྱེད་ཆུ་ཡི་ལྷ་མོ།
སྒྲ་འགྲེལ༽ གདགས་ཀྱི་དྲལ་བཞི། ༡ ལྷེ་རྗེ་རིང་དཀར། ༢ ཡབ་ལྷ་བདལ་དྲུག ༣ མུ་ཡེར་པྲ་ཕུད། ༤ ཚངས་སྡང་བྱ་འོག སྲིབས་ཀྱི་ལྕམ་བཞི། ༡ མ་ཐེར་ཤེལ་ལྕགས། ༢ ཚངས་དང་རྒྱལ་མོ། ༣ ནེ་སླས་བརྟན་མ། ༤ ཏིང་ནམ་གཡུ་ཕྱུག
ཕྱར་བ་ཐང་ཆེན༽ གདགས་ཀྱི་དྲལ་བཞི། ༡ ལྷ་རྗེ་རིང་དཀར། ༢ དེ་འོག་ཡབ་བླ་བདལ་དྲུག ༣ དེ་འོག་དམུ་རྗེ་པྲ་ཕུད། ༤ དེ་འོག་ཚངས་པ་བྱ་མགོ སྲིབ་ཀྱི་ལྕམ་བཞི། ༡ སྲེང་མོ་མ་བེར་ཤེལ་ལྕགས་སྨན། ༢ དེ་འོག་ཚངས་སྟངས་རྒྱལ་མོ། ༣ དེ་འོག་ནེ་སླས་རྒྱལ་མོ། ༤ ཐ་ཅུང་ཏིང་ནམ་གཡུ་ཕྱུག་མ།
སྒྲ་འགྲེལ༽ དྲལ་གསུམ། ༡ གླུ་རབ་བཟང་དོ་རེ། ༢ གླུ་འབྲིང་མཚན་ཏོ་རེ། ༣ ཐང་གླུ་ག་པོ་རྗེ། ལྕམ་གསུམ། ༡ གླུ་ལྕམ་དན་ནེ་མ། ༢ གླུ་སྲིན་གྲུམ་བྱེད་མ། ༣ མང་ཝེར་གླུ་བདུད་མོ།
ཕྱར་བ་ཐང་ཆེན༽ ༡ གཅེན་ཀླུ་རབ་བཟང་ཏོ་རེ། ༢ འབྲིང་བ་གླུ་འབྲིང་མཚན་ཏོ་རེ། ༣ ཐ་ཅུང་གླུ་ཐང་གང་པོ་རྗེ། ལྕམ་གསུམ། སྲིང་མོ་ཀླུ་ལྕམ་དོན་ནེ་མ། ༥ དེ་འོག་ཀླུ་སྲིན་འགྲུམ་བྱེད་མ། ༦ མང་བར་གླུ་བདུད་མ།
རྗེའི་འགྲེལ ༽ དབལ་མོ་དགུ་དང་། གྱད་མོ་དགུ། སྤར་མ་དགུའམ། སྨན་གྱི་ལྷ་མོ་དགུ་དང་། སྨན་གྱི་སྐྱེས་བུ། རྩི་ཡི་ལྷ་མོ་དགུ་སྟེ་ཉེར་བདུན་ནོ། །
ལྷ་འགྲེལ༽ དབལ་མོ་དགུ་དང་། གྱད་མོ་དགུ། སྨན་གྱི་ལྷ་མོ་དགུ། སྨན་གྱི་སྐྱེས་བུ། རྩིས་པའི་ལྷ་མོ་དགུ་སྟེ་ཉེར་བདུན་ནོ། །
སྒྲ་འགྲེལ༽ བླའི་གཅེན་དགུ་ནི་དབྱིངས་ཡེ་ཤེས་ཀྱི་གཟེ་མ་དགུ། བར་གྱི་ཚིགས་དགུ་ནི་མཁའ་ཀློང་གི་གྱད་མོ་སྟོབས་ཆེན་དགུ། འོག་གི་གཅུང་དགུ་ནི། ལས་ཐབས་ཀྱི་ཐང་མོ་བྱིན་ཏེ་མ་དགུ།
ཕྱར་བ་ཐང་ཆེན༽ དབལ་ཟ་སྨན་ཀྱིས་ལྷ་མོ་དགུ། །གྱད་མོ་གཡུང་དྲུང་བདག་མོ་དགུ། །ཐང་མོ་རྩི་ཡི་ལྷ་མོ་དགུ། །དེ་ལྟར་མགོ་བརྙན་ཉི་ཤུ་བདུན། །ཞེས་གསལ།
རྗེའི་འགྲེལ ༽ ༡ འོད་ཀྱི་ལྷ་དཀར་པོ། ༢ ལྷ་སྲས་རྒྱལ་བ། ༣ འོད་ཀྱི་ལྷ་མོ་མདངས་ལྡན་མ། ༤ འོད་ཀྱི་ལྷ་མོ་རབ་ཏུ་ཚིམ་བྱེད་མ།
ལྷ་འགྲེལ༽ ༡ འོད་ཀྱི་ལྷ་དཀར་པོ། ༢ ལྷ་སྲས་རྒྱལ་བ། ༣ འོད་ཀྱི་ལྷ་མོ་མདངས་ལྡན་མ། ༤ འོད་ཀྱི་ལྷ་མོ་རབ་ཏུ་ཚིམ་བྱེད་མ།
སྒྲ་འགྲེལ༽ དྲལ་གཉིས། ༡ གཅེན་གནམ་ལྷ་དཀར་པོ། ༢ གཅུང་འོད་ལ་འཕྲུལ་པོ། ལྕམ་གཉིས། ༡ གཅེན་ཁྲི་མ་སྟོང་འཕྱོ། ༢ གཅུང་འཕྱོ་མ་ཡེ་སངས།
ཕྱར་བ་ཐང་ཆེན༽ དྲལ་གཉིས། ༡ མིང་པོ་གནམ་ལྷ་དཀར་པོ། ༢ འོད་ལྷ་འཕྲུལ་པོ། ལྕམ་གཉིས། ༡ སྲིང་མོ་ཁྲི་མ་སྟོང་འཕྱོ། ༢ འཕྱོ་མ་ཡེ་སངས།
ལྔ༽ ཀླུ་རབས་གཉན་རུམ་སྤྲུལ་པ་ནི། །ཆུ་བདག་ནག་པོ་ཀློང་དགུར་བཤོས། །ལྕམ་དྲལ་བཅུ་དྲུག་བལྟམས་པ་ཡིན། །ཞེས་ལྕམ་དྲལ་བཅུ་དྲུག་གསལ་ཡང་འགྲེལ་རྣམས་སུ་དྲུག་ལས་མ་གསལ།
གཅིག༽ མེད་ཁམས་སྟོང་པའི་རྒྱལ་པོ་དང་། །མུན་ནག་ཐིབས་ཀྱི་བཙུན་མོར་བཤོས། །ལྷ་སྲིན་མིང་སྲིང་བཅུ་དྲུག་བྱུང་། །
གསུམ༽ བདུད་རབས་བཙན་རུམ་སྤྲུལ་པ་ནི། །རི་བདག་སྤྲུལ་པའི་བཙུན་མོར་བཤོས། །དམུ་བདུད་མིང་སྲིང་དྲུག་ཏུ་བྱུང་། ། འདིར་དྲུག་གསལ་ཡང་སྒྲ་འགྲེལ་དུ་བཅུ་དྲུག་བསྟན།
བཞི༽ གདོན་རབས་བགེགས་རུམ་སྤྲུལ་པ་ནི། །སྔོ་སྟེ་ངད་ཀྱི་བཙུན་མོར་བཤོས། །གདོན་བགེགས་མིང་སྲིང་ཉི་ཤུ་བྱུང་། །འདིར་ཉི་ཤུ་གསལ་ཡང་འགྲེལ་ཁག་ཏུ་ཉེར་བདུན་བསྟན།
བཞི།༽ ཕྱྭ་རྗེ་རིང་དཀར་སྤྲུལ་པ་ནི། །སྐྱེ་འཛིན་འཕྲུལ་གྱི་རྒྱལ་མོར་བཤོས། །ཕྱྭ་ལས་ལྕམ་དྲལ་བརྒྱད་དུ་བལྟམས། །
བཅོ་བརྒྱད༽ ཕྱྭ་ཙེའི་རྒྱལ་མོའི་སྤྲུལ་པ་ནི། །དམུ་དག་ཆུ་ཡི་རྒྱལ་པོར་བཤོས། །ལྕམ་དྲལ་བཅོ་བརྒྱད་བལྟམ་པ་ཡིན། །
བཅུ་དགུ༽ སྲིད་པའི་ལྷ་མོའི་སྤྲུལ་པ་ནི། །གཤིན་བློན་འགོ་སྐྱ་རྗེ་དང་བཤོས། །གཤིན་བུ་འབྲིང་ང་མིང་སྲིང་གཉིས། །
བཅུ་གཅིག༽ གནམ་ཕྱི་གུང་རྒྱལ་སྤྲུལ་པ་ནི། །གནམ་གྱི་ལྷ་རྒོད་ཐོག་པར་བཤོས། །རྒུ་གསུམ་ཉི་ཤུ་རྩ་བདུན་བྱུང་། །
དྲུག༽ གནོད་སྦྱིན་བྲག་རུམ་སྤྲུལ་པ་ནི། །བཙུན་མོ་ཀུ་མ་དེ་མར་བཤོས། །གནོད་སྦྱིན་མིང་སྲིང་བཅུ་དྲུག་བལྟམས། །
བདུན༽ སྐྱིན་དང་ངར་ཆེན་སྤྲུལ་པ་ནི། །སྨན་དང་ཞོགས་ཀྱི་རྒྱལ་མོར་བཤོས། །ལྕམ་དྲལ་བཞི་བཞི་བརྒྱད་དུ་བལྟམས། །
བཅུ་དྲུག༽ ཤེད་ཟ་ན་མོའི་སྤྲུལ་པ་ནི། །ཤེད་ལས་སྐྱེས་ཀྱི་ལྷ་དང་བཤོས། །བྱེད་པའི་སྐྱེས་བུ་བཅུ་གཉིས་སྲིད། །